Weer speel nie saam op kiesdag | Maroela Media
Foto ter illustrasie. (Foto: Johannes Plenio/Unsplash)
Sommige kiesers sal Maandag sweet wanneer hulle in die ry val om hul kruisies in die munisipale verkiesing te trek, terwyl ander liefs met sambrele moet gaan stem.
Volgens die Suid-Afrikaanse Weerdiens (SAWD) kan kiesers in die sentrale en noordelike dele van die land op plekke uiters warm en sonnige weer verwag, met die kwik wat in sommige gevalle tot 35 °C sal styg. Diegene langs die kus moet hulle egter vir 'n nat en koue verkiesingsdag staal, wanneer 'n kouefront oor die westelike dele van die land beweeg.
Jacqueline Modika, weervoorspeller verbonde aan die SAWD, sê Gauteng, Mpumalanga, Limpopo, KwaZulu-Natal, Noordwes en die Vrystaat kan meestal warmer toestande verwag.
Kiesers in Pretoria sal na verwagting 'n minimum van 14 °C in die stad beleef met 'n maksimum van 32 °C, terwyl Johannesburg ietwat koeler sal wees met 'n minimum van 11 °C en 'n maksimum van 28 °C.
Mbombela (Nelspruit) kan 'n koel 16 °C verwag wat tot 33 °C kan styg. Polokwane sal Maandag soortgelyke weerstoestande ervaar met 'n minimum van 15 °C en 'n maksimum van 31 °C. Durban sal sonnig wees met 'n minimum temperatuur van 19 °C en 'n maksimum van 26 °C.
Diegene wat gaan tou staan by die stembusse in Potchefstroom kan 'n minimum temperatuur van 15 °C verwag, wat later tot 'n maksimum van 35 °C kan styg, terwyl Bloemfontein ook temperature van tussen 10 °C en 32 °C kan bereik.
Die Noord- en Wes-Kaap sal Maandag na verwagting bewolk, koel en winderig wees, met reënbuie al langs die kus. Die Oos-Kaap sal gedeeltelik bewolk en warm wees, maar later die dag koel en winderig wees, wanneer reënbuie oor die suidkus beweeg.
Upington kan 'n minimum temperatuur van 14 °C verwag en 'n maksimum van 25 °C, terwyl Kaapstad koud en nat sal wees met 'n 30%‑kans vir reën en temperature van 13 °C en 18 °C. Gqeberha (Port Elizabeth), wat ook 'n 30%‑kans vir reën het, kan 'n minimum van 14 °C en 'n maksimum van 21 °C verwag.
"Die weerdiens sal die publiek deurlopend op hoogte hou oor die veranderende weerstoestande op kiesdag," sê Modika.
Suid-Afrikaanse Weerdiens verkiesing 2021 weerdiens
Ek sal my pad deur 'n orkaan veg net om NIE vir die ANC te stem nie!
Stem sal ek stem om ontslae te raak van die ANC, al moet ek deur die sneeu leopard crawl om my kruisie te gaan trek!
Wie het op Maandag 1 November besluit? Hoekom kon dit nie eerder op Woensdag 3 November gehou word nie? Ek het 'n vermoede dat baie mense 'n langnaweek hiervan gaan maak en nie Maandag gaan stem nie.
Ek gaan saam met die weermag , security wees!!
Twee opmerkings van die mees prominente figure in die land het stem bevestig. 1. Ons visie president het gese dat die ANC 300 jaar benodig om die ongelykhede uit die skakel. Hoe gaan die land se staatkus na 300 jaar lyk . (2) Die president in die land se vir Soweto se inwoners as hul krag wil he moet hul ANC stem. Kan iemand my se om deel van politiek te word moet n mens gaan studeer om te so te lieg . En waar gaan jy leer. Ek het n paar jaar gelede gelees dat die ANC het n… Lees meer »